Sulayman Baqırǵaniy kompleksi

Sulayman Baqırǵaniy kompleksi (yaki Hákim ata mavzoleyi) — Qaraqalpaqstan RespublikasınıńQońırat qalasındaǵı «Hákim ata» awılında jaylasqan ziyarat kompleksi. Kompleks Axmet Yassawiydiń birinshi shákirtlerinen biri bolǵan Sulayman Baqırǵaniy húrmetine XII-XIII ásirlerde qurılǵan.

Zıyarat kompleksi Ózbekstan Respublikası Ministrler Keńesiniń sheshimi menen 2019 -jıl 4-oktyabrde Materiallıq mádeniy miyraslardıń kóshpeli múlik obyektleri milliy dizimine kiritilgen hám mámleket qáwipsizligine alınǵan. Házirde Qaraqalpaqstan Respublikası Mádeniy miyraslar basqarması operativ basqarıw huqıqı tiykarında mámleket múlki esaplanadı hám «vaqf» qayırqomlıq jámiyetlik fondına mut paydalanıw shártnaması tiykarında biriktirilgen .

 Qurılıs tariyxı 
Axmet Yassawiydiń shákirti,sol menen birge, Zangi atanıń ustazı da bolǵan Sulayman Baqırǵaniydiń áwliyesi ústinde XII—XIII, XIV hámde XVI ásirler dawamında, sońǵı márte bolsa Xiywa xanı Allaqulıxan tárepinen XIX ásirde mavzoley qurılǵan.Kompleks Moynaq rayonınıń bóleginde jaylasqan. Bul ziyarat ornı kompleksine Ózbekstan Ministrler Keńesiniń 2019-jıl 16-yanvar kúni qabıl qılınǵan «Qaraqalpaqstan Respublikasınıń Moynaq rayonın kompleks sociallıq-ekonomikalıq rawajlandırıw ilajları haqqında»ǵı 37-sanlı sheshimi tiykarında 11 mlrd swmnan artıq aqsha ajıratılǵan. 2019—2021-jıllarda ajıratılǵan aqsha esabınan kompleksti remontlaw, birpara bólimlerin qayta tiklew, obyektti zıyarat kompleksine aylandırıw hám abadanlastırıw jumısları alıp barılǵan.

Kompleks janında bólek kitapxana da shólkemlestirilgen  bolıp, kitaplar arasında Sulayman Baqırǵaniydiń tariyxı kórsetilgen kitapta bar. Kelgen qonaqlarǵa bul kitaptan birewden sawǵa etiw ádeti de bar.

2022-jıl 3-oktyabr kúni Ózbekstan Respublikası Turizm hám mádeniy miyraslar ministrligi, Qaraqalpaqstan Respublikası Ministrler Keńesi, Ózbekstan Pánler Akademiyası, Qaraqalpaq gumanitar pánler ilimiy-izertlew orayı hám Berdaq atındaǵı Qaraqalpaq mámleket universiteti sherikliginde Sulayman Baqırǵaniy tuwılıwınıń 900 jıllıǵına arnalǵan xalıqaralıq konfrenciya bolıp ótken. Konfrenciya dawamında bir gruppa ilimpazlar Sulayman Baqırǵaniy kompleksin zıyarat etken.

 Derekler 

Kategoriya:Qaraqalpaqstan
Kategoriya:Ózbekstan arxitekturalıq esteligi